આ અંગેની મળતી વિગતો મુજબ ભુસ્તરશાસ્ત્રીની કચેરી દ્વારા અદાણી ગ્રીન એનર્જી્‌ લિમિટેડને ૭૯.૩૬ લાખ, આયોનેક્ષ વિન્ડ ઈન્ફ્રાસ્ટ્રક્ચર સર્વિસિસ લિમિટેડને ૭૦.૭૯ લાખ,આલ્ફનાર એનર્જી્‌ પ્રાઇવેટ લિમિટેડને ૪.૮૦ અને સિમેન્સ ગામેસા કંપનીને ૧.૭૦ લાખનો દંડ ફટકારવામાં આવ્યો છે આ ચાર પવનચક્કી કંપની દ્વારા કરવામાં આવેલ ખનીજ ખનન બાદ રોયલ્ટી ભરવામાં આવી ન હોવાને આધારે ભુજ સ્થિત ભૂસ્તરશાસ્ત્રી કચેરી દ્વારા દંડ ફટકારવામાં આવ્યો છે ભસ્તર અને ખનીજ વિભાગ દ્વારા કરવામાં આવેલી કાર્યવાહીમાં કુલ ૧.૫૭ કરોડનો દંડ આ ચાર કંપનીઓને ફટકારવામાં આવતા ખનીજ ચોરી કરી રહેલી કંપનીઓ અને ખનીજ માફિયાઓમાં ફફડાટની લાગણી વ્યાપી છે જોકે ઘણા સમયથી ખુલ્લેઆમ થયેલી ખનીજ ચોરીને ડામવા માટે પૂર્વ અને પશ્ચિમ પોલીસ વિભાગ દ્વારા પણ કાર્યવાહી કરવામાં આવી રહી છે ત્યારે મોટી ચાર કંપનીઓ દ્વારા પવનચક્કી માટે કરવામાં આવેલું ખનીજ ખનન અંગે રોયલ્ટી ભરવામાં ન આવતા ખનીજ વિભાગ દ્વારા કાર્યવાહી કરવામાં આવી છે અને કરોડો રુપિયાની રોયલ્ટી ચોરીનો કિસ્સો બહાર આવતા ખળભળાટ મચી જવા પામ્યો છે.